કેટલાંક વાંચકોએ મને લખ્યું છે કે મેં જે લખ્યું હતું તેટલાં બધા કલાકોનો સમય મુકવો અશક્ય છે. મને ખુબ રમુજ લાગી (હું નવાઈ નહોતો પામ્યો) જયારે આપણે એમ કહેવાનું હોય છે કે હું પોતે આટલો સમય કાઢવા નથી માંગતો ત્યારે આપણે અશક્ય શબ્દને કેટલો સહજતાથી વાપરતા હોઈએ છીએ. સત્ય તો એ છે કે અંતે તો ધ્યાન એ તમારી પ્રાથમિકતામાં ક્યાં છે તેનાં ઉપર બધું છે. જો કશુંક તમારી પ્રાથમિકતા હશે તો તમને એનાં માટે સમય મળી જ જશે. અને તમે જેમ જેમ આ માર્ગમાં પ્રગતી કરતાં જશો તેમ તેમ, હું તમને ખાતરી આપું છું કે, તમારી પ્રાથમિકતાઓ પણ બદલાતી જશે. તે બદલાશે કેમ કે તમે પોતે ઉત્ક્રાંત થતાં જશો, આધ્યાત્મિક, લાગણીકીય, માનસિક અને બૌદ્ધિક દ્રષ્ટીએ પણ તમે વિકસતા જશો. આવો વિકાસ તમારી અંદર ગહન અને કાયમી બદલાવ લાવશે. તમે દુનિયા તરફ જુદી જ દ્રષ્ટીએ જોતા થઇ જશો. જે તમારા માટે જેટલું મહત્વનું છે તે ત્યારે એટલું મહત્વનું નહિ રહે.